คลังเพิ่มประมาณการศก.โตทั้งปี5.5%
คลังเดินหน้าเพิ่มประมาณการเศรษฐกิจมากกว่า 5.5% ต่อปี ประเมินแม้ปัญหายุโรปเลวร้ายสุดเศรษฐกิจไทยยังโตได้เกิน 4%
28 พ.ค. 2555

คลังเดินหน้าเพิ่มประมาณการเศรษฐกิจมากกว่า 5.5% ต่อปี ประเมินแม้ปัญหายุโรปเลวร้ายสุดเศรษฐกิจไทยยังโตได้เกิน 4%
นายสมชัย สัจจพงษ์ ผู้อำนวยการสำนักงานเศรษฐกิจการคลัง (สศค.) กล่าวว่า ในเดือนหน้า สสค.จะประมาณการขยายตัวเศรษฐกิจปี 2555 ใหม่ ซึ่งจะมากกว่าประมาณการเดิม 5.5% ต่อปี เนื่องจากทิศทางปัจจัยต่างๆ มีแนวโน้มที่ดีขึ้น
อย่างไรก็ตาม การประมาณการเศรษฐกิจ ได้ยกเว้นปัญหาการเมืองภายในประเทศ ที่เป็นประเด็นที่นอกเหนือปัจจัยพื้นฐานทางเศรษฐกิจ
ด้านปัจจัยภายนอกประเทศมีแนวโน้มที่ดีขึ้นกับเศรษฐกิจไทย โดยเฉพาะปัญหาเศรษฐกิจยุโรปคาดว่าแย่ที่สุดจะขยายตัวติดลบ 0.9% มากกว่าที่ทุกฝ่ายประมาณการว่าจะติดลบ 0.3% ซึ่งจะมีผลทำให้การขยายตัวเศรษฐกิจลดลงประมาณ 1% กว่า แต่ก็ยังขยายตัวได้ไม่น้อยกว่า 4% ต่อปี
สำหรับปัจจัยราคาน้ำเริ่มทรงตัว เชื่อว่าราคาจะไม่ปรับขึ้นไปสูงระดับ 120-130 เหรียญสหรัฐต่อบาร์เรล และทั้งปีคาดว่ายังอยู่ในประมาณการเฉลี่ยทั้งปี 113 เหรียญสหรัฐต่อบาร์เรล



สมชัย